ಯಕ್ಷಗಾನದಲ್ಲಿ ಹಾಸ್ಯದ ದೃಶ್ಯಕ್ಕೆ ಕೋಮು ಬಣ್ಣ- ವಿಡಿಯೋ ವೈರಲ್

ಮಂಗಳೂರು: ಯಕ್ಷಗಾನ ಪ್ರಸಂಗವೊಂದರಲ್ಲಿ ಮುಸ್ಲಿಂ ಸಮುದಾಯವನ್ನು ಅವಹೇಳನ ಮಾಡಲಾಗಿದೆ ಎಂದು ಬಿಂಬಿಸಿ ಸಾಮಾಜಿಕ ಜಾಲತಾಣದಲ್ಲಿ ವಿಡಿಯೋ ತುಣುಕು ವೈರಲ್ ಮಾಡಲಾಗಿದೆ.

ಸಾಂದರ್ಭಿಕ ಹಾಸ್ಯಕ್ಕಾಗಿ ಮುಸ್ಲಿಂ ಪಾತ್ರಧಾರಿ ಮತ್ತು ಇನ್ನೊಬ್ಬ ಕಲಾವಿದರ ನಡುವಿನ ಸಂಭಾಷಣೆಯಲ್ಲಿ ಬಂದ ಮಾತುಗಳನ್ನು ಇಡೀ ಮುಸ್ಲಿಂ ಸಮುದಾಯಕ್ಕಾದ ಅಪಚಾರವೆಂದು ಬಿಂಬಿಸಿ ಪ್ರಚೋದಿಸುವ ಕೆಲಸ ಮಾಡುತ್ತಿದ್ದಾರೆ.

ಮುಸ್ಲಿಂ ವಾಟ್ಸಪ್ ಗ್ರೂಪ್ ಗಳಲ್ಲಿ ವಿಡಿಯೋ ಭಾರೀ ವೈರಲ್ ಆಗಿದ್ದು ಹೀಗೆ ಅವಹೇಳನಗೈದ ಕಲಾವಿದರು ಬೀದಿ ಹೆಣವಾಗಲಿದ್ದಾರೆ ಅಂತಾ ಬೆದರಿಕೆ ಒಡ್ಡಿದ್ದಾರೆ. ಇಬ್ಬರ ಸಂಭಾಷಣೆಯ ನಡುವೆ ನಿಮ್ಮಲ್ಲಿ ಹುಟ್ಟುಹಬ್ಬದ ಆಚರಣೆ ಇದೆಯೇ? ಅಷ್ಟೊಂದು ಮಕ್ಕಳಿರುವಾಗ ಹುಟ್ಟುಹಬ್ಬ ಆಚರಣೆಗೆ ಟೈಮ್ ಬೇಕಲ್ಲ. ಅದಲ್ಲದೆ ಈ ಮಕ್ಕಳೆಲ್ಲ ನಿಮಗೇ ಹುಟ್ಟಿದ್ದೆಂಬ ಗ್ಯಾರಂಟಿ ಇದೆಯೇ? ಹೀಗೆಲ್ಲ ಮಾತು ಬರುತ್ತದೆ. ಹಾಸ್ಯದ ಸನ್ನಿವೇಶವನ್ನು ಕಲಾವಿದರು ಪ್ರಸಕ್ತ ರಾಜಕೀಯ ವಿಚಾರಗಳಿಗೆ ಬೆಸೆದು ಕಟ್ಟಿಕೊಟ್ಟಿದ್ದಾರೆ.

ಅಷ್ಟಕ್ಕೇ ಕರಾವಳಿಯಲ್ಲಿ ಕೋಮು ವೈಷಮ್ಯದ ಗಲಾಟೆ ಹೆಚ್ಚಿರುವಾಗ ಇಂಥ ವಿಡಿಯೋ ತುಣುಕನ್ನು ವೈರಲ್ ಮಾಡಿದ್ದಲ್ಲದೆ ಕಲಾವಿದರಿಗೆ ಬಹಿರಂಗ ಬೆದರಿಕೆ ಹಾಕುತ್ತಿರುವುದು ಬೆಳಕಿಗೆ ಬಂದಿದೆ. ಈ ವಿಡಿಯೋ ಮತ್ತು ಬೆದರಿಕೆಯ ಕಾರಣದಿಂದ ಮತ್ತೊಂದು ಎಡವಟ್ಟು ಆಗುವ ಮುನ್ನ ಪೊಲೀಸ್ ಇಲಾಖೆ ಎಚ್ಚೆತ್ತುಕೊಳ್ಳಬೇಕಿದೆ.

https://youtu.be/Hskcb0y1pgI